Si želite novih izzivov? Ste ustvarjali, inovativni in se zanimate za dinamično delo v tehnološko razvitem delovnem okolju v IT ekipi? Če ste na vprašanja odgovorili pritrdilno, vas vabimo k prijavi na prosto delovno mesto

**PODROČNI PODSEKRETAR, šifra I017054 (m/ž)**

- **za nedoločen čas**

**Glavne delovne naloge kandidata bodo:** pregled in priprava metodoloških izhodišč in internih aktov na področju strategije in politik varovanja informacij, kibernetske varnosti in neprekinjenega poslovanja;preverjanje skladnosti implementacije upravljanja informacijske varnosti v informacijskih sistemih; izvajanje programa ozaveščanja zaposlenih o varovanju informacij;izvajanje notranjih presoj in koordinacija zunanjih vodstvenih pregledov sistema za upravljanje informacijske varnosti;sodelovanje z internimi in zunanjimi strokovnjaki pri načrtovanju in izvajanju varnostnih pregledov in testov;upravljanje informacijski tveganj in kibernetskih groženj;poročanje o delovanju sistema za varovanje informacij;opredelitev potrebnih notranjih kontrol za varovanje informacij v projektih in razvojnih nalogah;sodelovanje v najzahtevnejših projektnih, nedresorskih in mednarodnih skupinah;samostojna analiza incidentov informacijske varnosti;izdelava poročil o incidentih;upravljanje ranljivosti in zaščitnih ukrepov v informacijsko komunikacijskih sistemih;upravljanje incidentov informacijske varnosti;sodelovanje in spremljanje odzivov na varnostne incidente organizacij SI-CERT/CSIRT;vodenje in izvajanje operativnih nalog na področju informacijske varnosti.

**Pogoji:** VII. stopnja izobrazbe s področja IT ali druge tehnične oziroma družboslovne smeri (po starem programu - univerzitetni program oz. bolonjski program magisterij stroke - 2. bol. st.); najmanj 6 let delovnih izkušenj na podobnem delovnem mestu iste stopnje izobrazbe ali za eno stopnjo nižje; tekoče znanje slovenskega jezika;tekoče znanje angleškega jezika; vozniški izpit B – kategorije;4 - mesečno poskusno delo.

**Pričakovane kompetence kandidata**: vsaj 3 leta izkušenj na področju izvajanja in upravljanja informacijske varnosti; zmožnost hitrega prilaganja nepredvidljivim situacijam; zmožnost individualnega in timskega dela ter sposobnost povezovanja različnih deležnikov v ekipe; dobre komunikacijske in organizacijske sposobnosti; samoiniciativnost, raziskovalna usmerjenost, inovativnost, sodelovalnost, iznajdljivost in nenehno iskanje oprimalnih rešitev; želja po učenju in timska naravnanost ter integriteta, zaupanje in profesionalnost pri delu.

**Za izvajanje nalog je priporočeno poznavanje:** standarde družine ISO/IEC 27001;druge glavne okvirjev in standardov informacijske in kibernetske varnosti;orodja in tehnik za zagotavljanje kibernetske varnosti in neprekinjenega poslovanja;arhitekture, varnosti in zaščite informacijsko komunikacijskih sistemov;operacijskih sistemov Windows in Linux;omrežnih in domenskih storitev ter dela v virtualizacijskih okoljih;spletnih storitev in podatkovnih zbirk.

**Možna je brezplačna uporaba parkirišča, hibridno delo in zagotovljeno mentorstvo ob uvajanju.**

Z izbranim kandidatom bo sklenjeno delovno razmerje za **nedoločen čas, s polnim delovnim časom**. Izbrani kandidat bo delo opravljal v poslovnih prostorih **Centrale AJPES Ljubljana**, na naslovu Tržaška cesta 16, Ljubljana, v **Službi za informacijsko tehnologijo.**

Rok za prijavo je **10 dni** od objave javnega razpisa na spletni strani AJPES, na Zavodu Republike Slovenije za zaposlovanje in na zaposlitvenem portalu Deloglasnik.si.

Vabimo vas, da **pisne ponudbe** s kratkim življenjepisom, opisom strokovnih znanj, pridobljenih veščin in delovnih izkušenj ter s priloženimi dokazili o izpolnjevanju zgoraj navedenih razpisnih pogojev pošljete **do 17. 11. 2022** na naslov AJPES, Služba za pravne, kadrovske in druge splošne naloge, Tržaška cesta 16, 1000 Ljubljana, z označbo »**PODSEKRETAR-SIT**«. Za pisno obliko prijave se šteje tudi elektronska oblika, poslana na elektronski naslov: gp@ajpes.si, pri čemer veljavnost prijave ni pogojena z elektronskim podpisom.

Neizbrane kandidate bomo o izbiri po elektronski poti pisno obvestili v osmih dneh po zaključenem postopku izbire na elektronski naslov kandidata, ki ga je sporočil v ponudbi za namen obveščanja o neizbiri. Za dodatne informacije o izvedbi postopka pokličite v kadrovski službi AJPES, tel. 01/4774 100.

Opomba: uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 100-200/2022

Ljubljana, 7. 11. 2022